Красимира Ненова
Майчина молитва

chitanka.info

На моята дъщеря Лиляна

Към Тебе издигам гласа си, Спасителю.

Едничък си Ти, който ме чуваш!

Ти сила и власт притежаваш божествена —

молитвата майчина милостиво да сбъднеш…

Далеч от дома отлитна детето ни.

Далече — за нас, но е близо за Тебе.

И вярвам, о, Боже, ще бдиш неотменно

над нея със грижа — и вярна, и нежна.

Благодаря Ти, Исусе, че не ще я забравиш,

дори да забравя да моля за нея.

Че Твоята милост към нас не престава,

а Твоята вярност небето достига.

12.12.2001

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.